Kommissionens forordning (EF) nr. 1281/2000
af 19. juni 2000
om definitiv fastsættelse for produktionsåret 1999/2000 af støttebeløbet for ikke-egreneret bomuld fra den 1. september 1999 til den 31. marts 2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Grækenlands tiltrædelse, særlig punkt 10 i protokol 4 om bomuld, senest ændret ved Rådets forordning (EF) nr. 1553/95(1),
under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81(2), senest ændret ved forordning (EF) nr. 1419/98(3), særlig artikel 5, stk. 1, og
ud fra følgende betragtninger:
(1) I henhold til artikel 3 i forordning (EF) nr. 1554/95 fastsættes verdensmarkedsprisen for ikke-egreneret bomuld regelmæssigt i løbet af produktionsåret.
(2) For produktionsåret 1999/2000 blev den faktiske produktion af ikke-egreneret bomuld samt det beløb, som målprisen i hver medlemsstat nedsættes med, fastsat ved Kommissionens forordning (EF) nr. 1287/2000(4).
(3) Ifølge artikel 5, stk. 1, i Kommissionens forordning (EØF) nr. 1201/89 af 3. maj 1989 om gennemførelsesbestemmelser for støtteordningen for bomuld(5), senest ændret ved forordning (EF) nr. 1624/1999(6), skal der inden den 15. juli fastsættes et støttebeløb for ikke-egreneret bomuld for hver periode, for hvilken der er fastsat en verdensmarkedspris.
(4) Støttebeløbene for produktionsåret 1999/2000 bør derfor fastsættes definitivt som angivet i det følgende -
UDSTEDT FØLGENDE FORORDNING:
Artikel 1
Støttebeløbene for ikke-egreneret bomuld svarende til verdensmarkedspriserne som fastsat i Kommissionens forordning (EF) nr. 1876/1999(7), (EF) nr. 1947/1999(8), (EF) nr. 2013/1999(9), (EF) nr. 2077/1999(10), (EF) nr. 2150/1999(11), (EF) nr. 2231/1999(12), (EF) nr. 2296/1999(13), (EF) nr. 2388/1999(14), (EF) nr. 2462/1999(15), (EF) nr. 2526/1999(16), (EF) nr. 2615/1999(17), (EF) nr. 2721/1999(18), (EF) nr. 2752/1999(19), (EF) nr. 54/2000(20), (EF) nr. 119/2000(21), (EF) nr. 125/2000(22), (EF) nr. 172/2000(23), (EF) nr. 246/2000(24), (EF) nr. 315/2000(25), (EF) nr. 387/2000(26), (EF) nr. 460/2000(27), (EF) nr. 512/2000(28), (EF) nr. 533/2000(29) og (EF) nr. 602/2000(30) er anført i bilaget til nærværende forordning og fastsættes definitivt fra datoen for ikrafttrædelsen af hver forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. juni 2000.